2663 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ _ Αρ. Φύλλου 251 

~~~ 31 Μαρτίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση Ισολογισμού-Απολογισμού Μετοχικού Τα¬ 
μείου Ναυτικού . 1 

Έγκριση Ισολογισμού-Απολογισμού Ταμείου Αλληλο¬ 
βοήθειας Ναυτικού (ΤΑΝ) οικονομικού έτους 1995 2 

Τροποποίηση και συμπλήρωση της απόφασης Κ1- 
1452/94 «Προϋποθέσεις λειτουργίας εκθέσεων» 3 
Σύσταση ίδιου νομικού προσώπου στο Δήμο Πατρέων 
Ν. Αχαΐας με την επωνυμία «45η Ενιαία Σχολική Επι¬ 
τροπή» στο Δήμο Πατρέων. 4 

Σύσταση Νομικού Προσώπου στην κοιν. Γοργογυρίου 
Ν. Τρικάλων με την επωνυμία «Πολιτιστικός Οργανι¬ 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

(ΐ) 

Έγκριση Ισολογισμού-Απολογισμού Μετοχικού Ταμείου 
Ναυτικού. 

Ο ΑΡΧΗΓΟΣ ΓΕΝ 

Έχοντας υπόψη: 

α. Το άρθρο 135 του Νόμου 5481/32 «Περί Ισολογι¬ 
σμού του ΜΤΝ», όπως τροποποιήθηκε με το άρθρο 56 του 
Α.Ν. 1005/37. 

β. Τα άρθρα 30. 31 του Ν.Δ. 496/74 «Περί λογιστικού 
των ΝΠΔΔ». 

γ. Την υπ' αρ. ΓΕΝ/Ε4-ΙΙΙ Φ.951.3/6/96 από 9.8.96 
απόφαση «Περί ελέγχου και θεωρήσεως Ισολογισμού- 
Απολογισμού ΜΤΝ 1995». 

δ. Την έκθεση της Εξελεγκτικής Επιτροπής με ημερο¬ 
μηνία 16.10.96. 


ε. Την πράξη του Διοικητικού Συμβουλίου ΜΤΝ υπ' αρ. 
21/23.5.96. 

στ. Την υπ’ αρ. Φ.010/102134/13.10.92 απόφαση 
ΥΕΘΑ «Περί μεταβιβάσεως αρμοδιοτήτων στον Α/ΓΕΝ». 

ζ. Το έγγραφο ΓΕΝ/Ε4-ΙΙΙ Φ.951.3/10/96 από 
16.11.96. 

η. Το έγγραφο Υπ. Οικονομικών/ΓΛΚ/Δνση 39 υπ. 
2079407/8366/0094 από 21.2.97, αποφασίζουμε: 

1. Εγκρίνουμε τον Ισολογισμό του Μετοχικού Ταμείου 
Ναυτικού Οικονομικού έτους 1995 ύψους έξι δισεκατομ¬ 
μυρίων τριακοσίων τριάντα επτά εκατομμυρίων τετρακο- 
σίων δέκα χιλιάδων σαράντα επτά (6.337.410.047) δραχ¬ 
μών. 

2. Επίσης εγκρίνουμε τον Απολογισμό του Μετοχικού 
Ταμείου Ναυτικού έτους 1995, ο οποίος παρουσιάζει τα 
εξής συνολικά αποτελέσματα. 

α. Εισπράξεις: 8.618.998.814 
β. Πληρωμές: 7.792.076.345 

3. Το σχετικό (ζ) ακυρούται. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 12 Μαρτίου 1997 
Ο Αρχηγός 

Αντιναύαρχος Π.Ν. Λ. ΠΑΛΗΟΓΙΩΡΓΟΣ 
- 4 - 

( 2 ) 

Έγκριση Ισολογισμού-Απολογισμού Ταμείου Αλληλοβοή¬ 
θειας Ναυτικού (ΤΑΝ) οικονομικού έτους 1995. 

Ο ΑΡΧΗΓΟΣ ΓΕΝ 
Έχοντας υπόψη: 

α. Το άρθρο 30 του Κ.Ν. 5042 «Περί ΤΑΝ». 
β. Τα άρθρα 30, 31 του Ν.Δ. 496/74 «Περί λογιστικού 
των ΝΠΔΔ». 

γ. Τον ΑΝ 281/36 όπως συμπληρώθηκε με το Νόμο 
787/43. 

δ. Την υπ' αρ. ΓΕΝ/Ε4-ΙΙΙ Φ.952.3/4/96 από 9.8.96 
απόφαση «Περί συστάσεως Εξελεγκτικής Επιτροπής 
Ελέγχου Ισολογισμού Απολογισμού ΤΑΝ έτους 1995». 

ε. Την έκθεση της Εξελεγκτικής Επιτροπής με ημερο¬ 
μηνία 4.11.96. 

στ. Την πράξη του ΔΣ/ΤΑΝ υπ’ αρ. 7/24.5.96. 
ζ. Το έγγραφο ΓΕΝ/Ε-ΙΙΙ Φ.952.3/7/96 από 5.12.96. 

η. Το έγγραφο Υπ. Οικονομικών/ΓΛΚ/Δνση 39η από 
26.2.97, αποφασίζουμε: 

1. Εγκρίνουμε τον Ισολογισμό του Ταμείου Αλληλοβοή¬ 
θειας Ναυτικού έτους 1995, ύψους δύο δισεκατομμυρίων 
τριάντα ενός εκατομμυρίου ενενήντα ενός χιλιάδων εκα¬ 
τόν εξήντα τεσσάρων (2.031.091.164) δραχμών. 

2. Επίσης εγκρίνουμε τον Απολογισμό του Ταμείου Αλ¬ 
ληλοβοήθειας Ναυτικού έτους 1995, ο οποίος παρουσιά¬ 
ζει τα εξής συνολικά αποτελέσματα. 

α. Εισπράξεις: 4.417.365.380 

β. Πληρωμές: 4.034.942.969 

3. Το σχετικό (ζ) ακυρούται. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 12 Μαρτίου 1997 
Ο Αρχηγός 

Αντιναύαρχος Π.Ν. Λ. ΠΑΛΗΟΓΙΩΡΓΟΣ 
-♦- 

Αριθ. ΚΙ-403 (3) 

Τροποποίηση και συμπλήρωση της απόφασης Κ1- 

1452/94 «Προϋποθέσεις λειτουργίας εκθέσεων». 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

Α. Τις διατάξεις: 

1. Του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α/26.7.85), όπως τροποποιήθηκε με 
το άρθρο 27 του Ν. 2081/92 (ΦΕΚ 154/Α/92). 

2. Του Π.Δ. 27/96 «Συγχώνευση των Υπουργείων Του¬ 
ρισμού, Βιομηχανίας, Ενέργειας-Τεχνολογίας και Εμπο¬ 
ρίου στο Υπουργείο Ανάπτυξης» (ΦΕΚ 19/Α/1.2.96). 

3. Του Π.Δ. 397/1988 «Οργανισμός του Υπουργείου 
Εμπορίου» (ΦΕΚ 185/Α/88), όπως τροποποιήθηκε και 
ισχύει. 

4. Του άρθρου 92 του Ν. 2084/1992 (ΦΕΚ 165/Α/ 
92). 

5. Του Ν. 735/1977 «περί ιδρύσεως Ανωνύμου Εται¬ 
ρείας με την επωνυμία "Διεθνής Έκθεση Θεσσαλονίκης 
Ανώνυμος Εταιρεία και άλλων τινών διατάξεων"». 

6. Της με αριθ. ΚΙ-1452/30.5.94 απόφασης του 
Υπουργού Εμπορίου «Προϋποθέσεις λειτουργίας εκθέ¬ 
σεων» (ΦΕΚ 428/Β/94), όπως τροποποιήθηκε και συ¬ 
μπληρώθηκε με τις ΚΙ-2364/1995 (ΦΕΚ 906/Β/95) και 
ΚΙ-2677/1995 (ΦΕΚ 984/Β/95) όμοιες. 

7. Της με αριθ. 114/4.10.1996 κοινής απόφασης του 
Πρωθυπουργού και της Υπουργού Ανάπτυξης σχετικά με 
ανάθεση αρμοδιοτήτων στους Υφυπουργούς Ανάπτυξης 
Άννα Διαμαντοπούλου και Μιχάλη Χρυσοχοΐδη (ΦΕΚ 924/ 
Β/8.10.94). 

Β. Το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος του 
Κρατικού Προϋπολογισμού. 

Γ. 1. Τα αιτήματα των ενδιαφερομένων φορέων. 

2. Το με αριθ. 14955/5.12.96 έγγραφο και την από 
17.1.97 επιστολή της ΗΕΙΈΕΧΡΟ - ΔΕΘ Α.Ε. 

3. Το ϋ/5411^/6.12.96 έγγραφο Γενικής Διεύθυνσης 
IV - Ανταγωνισμού της Ευρωπαϊκής Επιτροπής, αποφασί¬ 
ζουμε: 

1) Η περίπτωση (β) της παραγράφου 1 της ενότητας Α’ 


του Κεφαλαίου 1ου της ΚΙ-1452/30.5.94 απόφασης, 
τροποποιείται ως εξής: 

«β) τον χαρακτήρα της έκθεσης, δηλαδή αν απευθύνε¬ 
ται μόνο σε εμπορικούς επισκέπτες ή και στο ευρύ κοινό 
κοι αν χαρακτηρίζεται ως περιφερειακή - τοπική ή Πανελ¬ 
λήνια ή Διεθνής, ανάλογα με την περιοχή που διοργανώνε- 
ται η έκθεση, την εμβέλεια αυτής, την προέλευση των επι¬ 
σκεπτών και τα είδη των εκθεμάτων». 

2) Η περίπτωση (ε) της παραγράφου 1 της ενότητας Α 
του Κεφαλαίου 1ου της ΚΙ-1452/30.5.94 απόφασης 
τροποποιείται ως εξής: 

«ε) Απόσπασμα ποινικού μητρώου από το οποίο να απο- 
δεικνύεται ότι δεν έχει καταδικαστεί για απάτη, υπεξαί¬ 
ρεση, χρεωκοπία, πλαστογραφία ή φοροδιαφυγή, καθώς 
και πιστοποιητικό μη πτώχευσης. 

Προκειμένου για Νομικό Πρόσωπο το ποινικό μητρώο 
αναφέρεται στο πρόσωπό του ή των νόμιμων εκπροσώπων 
του». 

3) Η περίπτωση (ζ) της παραγράφου 1 της ενότητας Α 
του Κεφαλαίου 1ου της ΚΙ-1452/30.5.94 απόφασης 
τροποποιείται ως εξής: 

«ζ) τον τίτλο της έκθεσης και το αϊτού μενο χρονικό διά¬ 
στημα λειτουργίας αυτής». 

4) Στην περίπτωση (ια) της παραγράφου 1 της ενότητας 
Α του Κεφαλαίου 1ου της ΚΙ-1452/30.5.94 απόφασης 
προστίθεται δεύτερο εδάφιο ως εξής: 

«Προκειμένου για εκθέσεις που λειτουργούν σε εκθε¬ 
σιακούς χώρους υπαίθριους ή προσωρινά στεγασμένους, 
η άδεια καταλληλότητας προσκομίζεται μαζί με το σχεδιά¬ 
γραμμα του χώρου, στην υπηρεσία της Ν.Α., τουλάχιστον 
πέντε ημέρες πριν από την έναρξη λειτουργίας της έκθε¬ 
σης, διαφορετικά η εκδοθείσα άδεια λειτουργίας της ανα¬ 
καλείται». 

5. Η περίπτωση (ιγ) της παραγράφου 1 της ενότητας Α 
του Κεφαλαίου 1ου της ΚΙ-1452/30.5.94 απόφασης 
τροποποιείται ως εξής: 

«ιγ) Εγγυητική επιστολή καλής λειτουργίας της έκθε¬ 
σης, ύψους 2.000.000 δρχ. για χώρους μέχρι 5.000 Μ2 
και 4,000.000 δρχ. για χώρους πάνω από 5.000 Μ2, η 
οποία θα υποβάλλεται πέντε (5) μέρες πριν από την ημε¬ 
ρομηνία έναρξης λειτουργίας της έκθεσης, θα έχει διάρ¬ 
κεια ισχύος ένα (1) μήνα και θα εκπίπτεται, υπέρ της Νο¬ 
μαρχιακής Αυτοδιοίκησης, σε περίπτωση αθέτισης των 
όρων της παρούσης. 

Ειδικότερα, η ανωτέρω εγγύηση καταπίπτει ως κατω¬ 
τέρω, υπέρ της Ν.Α., στις εξής παραβάσεις: 

1. σε περίπτωση υποβολής ψευδούς υπεύθυνης δήλω¬ 
σης του Ν. 1599/85 (περ. δ' της παρούσας παραγράφου), 
δρχ. 100.000, πέραν των προβλεπομένων από τον παρα¬ 
πάνω νόμο, 

2. σε περίπτωση που ο κλάδος ή τα είδη εκθεμάτων εί¬ 
ναι διαφορετικά από εκείνα που περιλαμβάνονται στην αί¬ 
τηση για χορήγηση της άδειας (περ. στ’ της παρούσας πα¬ 
ραγράφου), το σύνολο της εγγυητικής επιστολής, 

3. σε περίπτωση που δεν παρίσταται γιατρός ή διπλωμα¬ 
τούχος νοσοκόμα ή δεν διασφαλίζεται η παροχή πρώτων 
βοηθειών κατά τη διάρκεια λειτουργίας της έκθεσης (περ. 
θ' της παρούσας παραγράφου), δρχ. 200.000, 

4. σε περίπτωση που το εισπραττόμενο δικαίωμα εισό¬ 
δου είναι δοαφσρετικό του αναγραφόμενου στην αίτηση 
για χορήγηση της άδειας (περ. ι της παρούσας παραγρά¬ 
φου) και εφόσον δεν έχει ζητηθεί δύο μήνες πριν από την 

πραγματοποίηση της έκθεσης, η αναπροσαρμογή του, 
δρχ. 500.000, 

5. σε περίπτωση που πραγματοποιούνται πωλήσεις 
κατά τη διάρκεια λειτουργίας της έκθεσης (παρ. 3 ενότ. Β 
του παρόντος Κεφαλαίου), δρχ. 300.000, 

6. οε περίπτωση παραπλανητικών διαφημίσεων, υπο¬ 
σχέσεων και αγγελιών που δεν ανταποκρίνονται στην 
πραγματικότητα και μπορούν να παραπλανήσουν το κοινό 
ή τους εκθέτες, δρχ. 200.000, πέραν των προβλεπομέ- 
νων από το Ν. 2251/94, 

7. σε περίπτωση μη τήρησης του οριζόμενου στην άδεια 
λειτουργίας έκθεσης ωραρίου λειτουργίας της έκθεσης, 
δρχ. 100.000, 

8. σε περίπτωση μη τήρησης του οριζόμενου στην άδεια 
λειτουργίας χρονικού διαστήματος λειτουργίας της έκθε¬ 
σης, δρχ. 300.000, 

9. σε περίπτωση μη υποβολής των στοιχείων της παρα¬ 
γράφου 1 της ενότητας Β του παρόντος Κεφαλαίου, κα¬ 
θώς και μη υποβολής μετά το πέρας της έκθεσης απολογι¬ 
σμού εσόδων και εξόδων, δρχ. 100.000, 

10. σε περίπτωση παράβασης των οριζομένων στην πα¬ 
ράγραφο 2 της ενότητας Β του παρόντος Κεφαλαίου, δρχ. 
300.000. 

Σε περίπτωση υποτροπής θα καταπίπτει το διπλάσιο 
του μεγαλυτέρου ποσού των ως άνω παραβάσεων. 

Ο έλεγχος για τη διαπίστωση των παραβάσεων θα γίνε¬ 
ται από τα όργανα της αρμόδιας υπηρεσίας της Νομαρχια¬ 
κής Αυτοδιοίκησης. 

6. Στην παράγραφο 1 της ενότητας Α του Κεφαλαίου 
1ου της ΚΙ-1452/94 απόφασης προστίθενται περιπτώ¬ 
σεις (ιδ) και (ιε), ως εξής: 

«ιδ) Βεβαίωση του ιδιοκτήτη ή νομέα - δικαιούχου του 
εκθεσιακού χώρου, στον οποίο θα λειτουργήσει η έκθεση, 
ότι παρέχεται στον ενδιαφερόμενο διοργανωτή αυτής η 
δυνατότητα μίσθωσης του χώρου, για το χρονικό διάστημα 
λειτουργίας της έκθεσης. 

ιε) Φορολογική ενημερότητα». 

7. Το πρώτο εδάφιο της παραγράφου 2 της ενότητας Α' 
του Κεφαλαίου 1ου της ΚΙ-1452/94 απόφασης τροπο¬ 
ποιείται ως εξής: 

«2. Η αίτηση πρέπει να υποβάλλεται μέχρι την 31/8 
κάθε χρόνο για εκθέσεις που πρόκειται να διενεργηθούν 
τον επόμενο χρόνο. Οι αρμόδιες υπηρεσίες της Νομαρχια¬ 
κής Αυτοδιοίκησης, πρέπει να χορηγούν τις σχετικές 
άδειες μέσα σε ένα μήνα από την ημερομηνία υποβολής 
της αίτησης και με καταληκτική ημερομηνία μέχρι την 
30/9 του ίδιου χρόνου και να κοινοποιούν τις αποφάσεις 
στην ΗΕ1-ΕΧΡΟ, ώστε να καταρτίζει το ετήσιο εθνικό εκ¬ 
θεσιακό πρόγραμμα, το οποίο θα περιλαμβάνει Πανελλή¬ 
νιες και Διεθνείς εκθέσεις, σύμφωνα με το άρθρο 92 του 
Ν. 2084/92, μέχρι 31 /ΙΟ του Ιδιου χρόνου, η ολοκλήρωση 
του οποίου πρέπει να συντελείται το αργότερο μέχρι 
30/11 του ίδιου χρόνου. Σε περίπτωση μη τήρησης των 
προθεσμιών υποβολής της αίτησης εκ μέρους του ενδια¬ 
φερομένου και χορήγησης των αδειών από τις αρμόδιες 
υπηρεσίες της Νομαρχιακής Αυτοδιοίκησης, επιλαμβάνε¬ 
ται η επιτροπή της παραγράφου 5 της ενότητας Β αυτού 
του Κεφαλαίου. 

8. Στο τέλος της παραγράφου 2 της ενότητας Α του Κε¬ 
φαλαίου 1ου της ΚΙ-1452/94 απόφασης προστίθενται 
εδάφια τρίτο και τέταρτο ως εξής: 

«Αναβολή διεξαγωγής της έκθεσης μπορεί να ζητηθεί 


τουλάχιστον 2 μήνες πριν από την ημερομηνία έναρξης 
λειτουργίας της έκθεσης. 

Η αλλαγή της επωνυμίας της έκθεσης ή του είδους των 
εκθεμάτων ή του κλάδου που θα προβληθεί στην έκθεση, 
για την οποία έχει χορηγηθεί η σχετική άδεια λειτουργίας, 
θεωρείται ως νέα έκθεση». 

9. Η παράγραφος 4 της ενότητας Α' του Κεφαλαίου 1 ου 
της ΚΙ-1452/94 απόφασης αντικαθίσταται ως εξής: 

«4. Δεν απαιτείται άδεια λειτουργίας για εκθέσεις που 
διοργανώνονται από Νομικά Πρόσωπα Δημοσίου Δικαίου 
και ΟΤΑ, μόνον εφόσον η διενέργεια εκθέσεων προβλέ- 
πεται ρητά από τη νομοθεσία τους. Επίσης δεν απαιτείται 
άδεια λειτουργίας στις περιπτώσεις που πρόκειται για επι¬ 
δείξεις προϊόντων ιδίας παραγωγής πραγματοποιούμενων οε 
περιορισμένης έκτασης χώρους, με την προϋπόθεση ότι οι 
ενδαφερόμενοι είναι εφοδιασμένοι με σχετική βεβαίωση αρ¬ 
μόδιου φορέα (Επιμελητήριο, Σύλλογος κ.λπ.)». 

10. Στην ενότητα Α' του Κεφαλαίου 1ου της Κ1- 
1452/94 απόφασης προστίθεται παράγραφος 5 ως εξής: 

«5. Σε περίπτωση λειτουργίας έκθεσης χωρίς την απα¬ 
ραίτητη άδεια, η αρμόδια υπηρεσία της Νομαρχιακής Αυ¬ 
τοδιοίκησης υποχρεοϋται να διακόπτει τη λειτουργία αυ¬ 
τής, δύναται δε, όταν κρίνει αναγκαίο για την εκτέλεση 
της ανωτέρω πράξης της, να ζητεί τη συνδρομή της Αστυ¬ 
νομικής Αρχής, ούμφωνα με τις διατάξεις των άρθρων 159 
και 161 του Π.Δ. 141/1991». 

11. Το πρώτο εδάφιο της παραγράφου 1 της ενότητας 
Β του Κεφαλαίου 1ου της ΚΙ-1452/30.5.94 απόφασης 
τροποποιείται ως εξής: 

«1. Οι διοργανωτές εκθέσεων υποχρεούνται το αργό¬ 
τερο σε είκοσι (20) μέρες μετά το πέρας της έκθεσης να 
υποβάλουν στην αρμόδια υπηρεσία της Νομαρχιακής Αυ¬ 
τοδιοίκησης από την οποία χορηγήθηκε η άδεια περιλη¬ 
πτική έκθεση των αποτελεσμάτων της έκθεσης που θα 
περιλαμβάνει τα ακριβή στοιχεία των εκθετών που έλαβαν 
μέρος, τον αριθμό των επισκεπτών, τον απαιτούμενοχώρο 
που καλύφθηκε συνολικά κ.λπ.». 

12. Στην παράγραφο 3 της ενότητας Β του Κεφαλαίου 
1ου της ΚΙ-1452/94 απόφασης προστίθενται εδάφια 
δεύτερο, τρίτο και τέταρτο που έχουν ως εξής: 

«Κατ’ εξαίρεση επιτρέπονται: α) οι πωλήσεις βιβλίων και 
εντύπων σχετικών με το θέμα της έκθεσης και με τα εκθέ¬ 
ματα μέσα στον εκθεσιακό χώρο στη διάρκεια λειτουργίας 
εκθέσεων και β) οι πωλήσεις εκθεμάτων μέσα στον εκθε¬ 
σιακό χώρο στη διάρκεια λειτουργίας των εκθέσεων βι¬ 
βλίου, εφόσον αυτές οργανώνονται από τους κατά τόπους 
συνδικαλιστικούς φορείς εκδοτών ή βιβλιοπωλών μία 
φορά το χρόνο για κάθε φορέα. 

Στους Δήμους και στις Κοινότητες που δεν υπάρχουν 
συνδικαλιστικοί φορείς, επιτρέπονται οι πωλήσεις μέσα 
στον εκθεσιακό χώρο στη διάρκεια λειτουργίας των εκθέ¬ 
σεων βιβλίου, που οργανώνονται από τους κατά τόπους 
επαγγελματίες εκδότες και βιβλιοπώλες. 

Επίσης κατ’ εξαίρεση επιτρέπονται οι πωλήσεις εκθε¬ 
μάτων μέσα στον εκθεσιακό χώρο στη διάρκεια λειτουρ¬ 
γίας των ανθοκομικών εκθέσεων, εφόσον αυτές οργανώ¬ 
νονται από παραγωγούς ή συνεταιρισμούς αυτών». 

13. Στην ενότητα Β του Κεφαλαίου 1ου της Κ1- 
1452/94 απόφασης προστίθενται παράγραφοι 4 και 5 που 
έχουν ως εξής: 

«4. Τριάντα μέρες πριν από την η μερομηνία έναρξης της 
λειτουργίας της ετήσιας Διεθνούς Έκθεσης θεσσαλονί- 

κης, που πραγματοποιείται μέσα στο πρώτο δεκαπενθή¬ 
μερο κάθε Σεπτέμβρη, κατά τη διάρκεια λειτουργίας αυ¬ 
τής και 15 μέρες μετά τη λήξη της, δεν επιτρέπεται η διε¬ 
νέργεια εκθέσεων σε όλη την Ελλάδα. 

5. Συνιστάται επιτροπή στην Γεν. Γραμματεία Εμπορίου 
αποτελούμενη από τους: 

α. Γενικό Δ/ντή Εσωτερικού Εμπορίου, ως Πρόεδρο 

β. Προϊστάμενο της Δ/νσης Εμπορικών Οργανώσεων 

γ. Προϊστάμενο του αρμόδιου Τμήματος 

δ. Έναν υπάλληλο της Δ/νσης Εμπορικών Οργανώ¬ 
σεων, που εκτελεί χρέη Γραμματέα 

Έργο της Επιτροπής είναι: 

α) Να αποφασίζει για τη χορήγηση ή μη άδειας λειτουρ¬ 
γίας έκθεσης, όταν η αίτηση του ενδιαφερόμενου έχει 
υποβληθεί εκπρόθεσμα, όχι όμως και πέρα από την 15/10 
κάθε χρόνου. 

β) Να αποφασίζει για τη χορήγηση αδειών λειτουργίας 
εκθέσεων, από τη Γενική Γραμματεία Εμπορίου, σε περί¬ 
πτωση παράλειψης των αρμόδιων υπηρεσιών της Νομαρ¬ 
χιακής Αυτοδιοίκησης να χορηγήσουν τις άδειες αυτές 
μέσα στην οριζόμενη προθεσμία και μέσα σε είκοσι (20) 
μέρες από τη λήξη της προθεσμίας. 

γ) Να αποφασίζει για οποιοδήποτε άλλο θέμα που ανα¬ 
κύπτει από την εφαρμογή της παρούσης». 

14. Στην περίπτωση β' της παραγράφου 1 του Κεφα¬ 
λαίου 2ου της ΚΙ-1452/94 απόφασης προστίθεται δεύ¬ 
τερο εδάφιο ως εξής: 

«Εφόσον πρόκειται για εκθεσιακούς χώρους υπαίθριους 
ή προσωρινά στεγασμένους ή για προσθήκες σε μόνιμους 
εκθεσιακούς χώρους, στη βεβαίωση του μηχανικού θα βε¬ 
βαιώνεται ότι ο χώρος είναι ακάλυπτος ή προσωρινά στε¬ 
γασμένος και κατάλληλος για τη διενέργεια έκθεσης». 

15. Το πρώτο εδάφιο της περίπτωσης δ' της παραγρά¬ 
φου 1 του Κεφαλαίου 2ου της ΚΙ-1452/94 τροποποιείται 
ως εξής: 

«δ) εκτός από τα παραπάνω οι νέοι χώροι που λειτουρ¬ 
γούν σαν εκθετήρια θα πρέπει να έχουν ύψος τουλάχιστον 
4Μ σε ποσοστό 75% της συνολικής επιφάνειάς τους, του 
δε υπόλοιπου όχι μικρότερου των 3Μ και η αντοχή του δα¬ 
πέδου να είναι τουλάχιστον 500 κιλά ανά τετραγωνικό μέ¬ 
τρο. 

16. Οι αποφάσεις με αριθμό ΚΙ-2364/24.10.94 (ΦΕΚ 
906/Β/1.11.95) και Κ1-2677/24.11.95 (ΦΕΚ 984/Β/ 
29.11.95) με τις οποίες τροποποιήθηκε και συμπληρώ¬ 
θηκε η ΚΙ-1452/94 απόφαση «Προϋποθέσεις λειτουρ¬ 
γίας εκθέσεων», καταργούνται. 

17. Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως. 

Οι εκδοθείσες άδειες για το έτος 1997, καθώς κα τυχόν 
εκδοθείσες άδειες για το έτος 1998, δεν θίγονται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαρτίου 1997 

0 ΥΦΥΠΟΥΡΓΟΣ 

ΜΙΧ. ΧΡΥΣΟΧΟΪΔΗΣ 


Αριθ. 3221 (4) 

Σύσταση ίδιου νομικού προσώπου στο Δήμο Πστρέων Ν. 

Αχαϊας με την επωνυμία «45η Ενιαία Σχολική Επι¬ 
τροπή.· στο Δήμο Πατρέων. 

Ο ΓΕΝ. ΓΡΑΜ. ΠΕΡΙΦ. ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α) του Νόμου 3200/55 «περί Δ/κής Αποκέντρωσης», 

β) του άρθρου 11 του Ν. 2130/93 και 

γ) του άρθρου 203 του Δημοτικού και Κοινοτικού Κώ¬ 
δικα. 

2. Την αριθμ. 78/97 απόφαση του Δημοτικού Συμβου¬ 
λίου Πατρέων με την οποία συστήνει ίδιο Νομικό Πρόσωπο 
με την επωνυμία «45η Ενιαία Σχολική Επιτροπή», αποφα¬ 
σίζουμε: 

Συστήνουμε ίδιο Δημοτικό Νομικό Πρόσωπο με την 
επωνυμία «45η Ενιαία Σχολική Επιτροπή» στο Δήμο Πα¬ 
τρέων. 

1) Σκοπός του συνιστώμενου Νομικού Προσώπου είναι 
η διαχείριση των πιστώσεων που διατίθενται για την κά¬ 
λυψη των δαπανών λειτουργίας (θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλώσι¬ 
μων υλικών κ.λπ.), η αμοιβή καθαριστριών, η εκτέλεση έρ¬ 
γων για την επισκευή και συντήρηση του Σχολείου και του 
κάθε είδους εξοπλισμού του, η εισήγηση προς την Β/θμια 
Εκπαίδευση για τον εφοδιασμό από τον Ο.Ε.Κ. με έπιπλα 
και άλλου εξοπλισμού και από το Υπουργείο Εθνικής Παι¬ 
δείας και θρησκευμάτων με βιβλία για τη σχολική βιβλιο¬ 
θήκη, η διαχείριση των εσόδων από την ενδεχόμενη εκμε¬ 
τάλλευση του σχολικού κυλικείου, καθώς και η λήψη κάθε 
άλλου μέτρου που κρίνεται αναγκαίο για τη στήριξη της 
διοικητικής λειτουργίας της σχολικής μονάδας. 

2) Πόροι της Σχολικής Επιτροπής είναι: Οι πόσης (ρύ¬ 
σεως επιχορηγήσεις του Κράτους, η επιχορήγηση του Δή¬ 
μου, κάθε είδους εισφορές, δωρεές, κληρονομιές και 
κληροδοσίες, πρόσοδοι από την περιουσία του. 

3) Η Σχολική Επιτροπή θα διοικείται από 9μελές Δ/κό 
Συμβούλιο που θα αποτελείται από: σ) Έναν εκπρόσωπο 
του Δήμου, ως Πρόεδρο της Σχολικής Επιτροπής, β) τους 
εκάστοτε Δ/ντές των Σχολέιων αναπληρούμενους από 
τους νόμιμους αναπληρωτές τους, από τους οποίους ο αρ¬ 
χαιότερος Δ/ντής ορίζεται ως γραμματέας, εκπροσώπους 
των Συλλόγων Γονέων και Κηδεμόνων οριζομένων από τα 
Δ.Σ. των Συλλόγων από τους οποίους ένας ορίζεται ταμίας 
από το Δ.Σ. της Επιτροπής. 

4) Η θητεία των μελών του Διοικητικού Συμβουλίου ακο¬ 
λουθεί τη Δημοτική περίοδο. Το νομικό αυτό πρόσωπο θα 
εκπροσωπείται στο Δικαστήριο και σε κάθε δημόσια αρχή 
από τον Πρόεδρο του Δ/κού Συμβουλίου και όταν αυτός 
απουσιάζει ή κωλύεται από τον Αντιπρόεδρο. 

5) Από τις διατάξεις της παρούσας προκαλείται δαπάνη 
σε βάρος του προϋπολογισμού του Δήμου Πστρέων, το 
ύψος της οποίας δεν μπορεί να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 28 Φεβρουάριου 1997 
Με εντολή Γ.Γ. Περιφ. Δυτ. Ελλάδας 
Ο Αναπλ. Περιφ/κού Διευθυντή 
ΣΤ. ΦΑΡΔΕΛΛΑΣ 

Αριθ. 4278 (5) 

Σύσταση Νομικού Προσώπου στην κοιν. Γοργογυρϊου Ν. 

Τρικάλων με την επωνυμία «Πολιτιστικός Οργανισμός 

Κοινότητας Γοργογυρϊου». 

Ο ΑΝΑΠΛ. ΠΕΡΙΦ. ΔΙΕΥΘΥΝΤΗ Ν. ΤΡΙΚΑΛΩΝ 
Έχοντας υπόψη: 

1. Τις διατόξεις του άρθρου 177 και 203 του Δημοτικού 
και Κοινοτικού Κώδικα Π.Δ. 410/95 (ΦΕΚ Α' 231/95). 

2. Τις διατάξεις του άρθρου 29Α του Ν. 1158/85 το 
οποίο προστέθηκε με το άρθρο 27 του Ν. 2081 /92 και την 
αριθμ. 550/1 Π. 10.92 εγκύκλιο της Γραμ. του Υπ. Συμβ. 

3. Την αριθμ. 15/97 απόφαση του Κοινοτικού Συμβου¬ 
λίου Γοργογυρϊου, αποφασίζουμε: 

1. Συνιστάται ίδιο Νομικό Πρόσωπο με την επωνυμία 
«ΠΟΛΙΤΙΣΤΙΚΟΣ ΟΡΓΑΝΙΣΜΟΣ ΚΟΙΝΟΤΗΤΑΣ ΓΟΡΓΟ- 
ΓΥΡΙΟΥ» στην Κοινότητα Γοργογυρϊου. 

2. Σκοπός του Νομικού Προσώπου είναι: α) ανάπτυξη 
πνευματικών και πολιτιστικών εκδηλώσεων και δραστη¬ 
ριοτήτων στην Κοινότητα Γοργογυρϊου. 

β) Η δημιουργία πνευματικών κέντρων, δανειστικών βι¬ 
βλιοθηκών, χώρων για διαλέξεις και άλλων καλλιτεχνικών 
εκδηλώσεων. 

γ) Το Νομικό αυτό πρόσωπο θα αποτελεί τον υπεύθυνο 
και αρμόδιο φορέα του χωριού που θα αναλαμβάνει να 
υλοποιεί προγράμματα πολιτιστικής ανάπτυξης που εκπο¬ 
νούν αρμόδιοι κρατικοί φορείς, να οργανώνει και κατευθύ¬ 
νει τις μορφωτικές, λαογραφικές και πολιτιστικές εκδηλώ¬ 
σεις σε ιστορικές, εθνικές και τοπικές επετείους και σε 
κάθε περίπτωση που θα αποφασίζεται από το Κοινοτικό 
Συμβούλιο ή από τα αρμόδια Όργανα Διοίκησης αυτού. 

δ) Για την πραγμάτωση αυτών των σκοπών ο Πολιτιστι¬ 
κός Οργανισμός της Κοινότητας θα συνεργάζεται με άλ¬ 
λους παρεμφερείς φορείς (Σωματεία, οργανώσεις), θα 
προσκαλεί προσωπικότητες του πνευματικού, επιστημο¬ 
νικού και καλλιτεχνικού χώρου, μουσικοχορευτικού, θεα¬ 
τρικού και διάφορα καλλιτεχνικά συγκροτήματα. 

3. Πόροι του Νομικού Προσώπου είναι: 

α) Επιχορηγήσεις της Κοινότητας Γοργογυρϊου και του 
Κράτους. 

β) Κάθε είδους εισφορές, κληρονομιές, συνδρομές δη¬ 
μοτών κλπ. 

γ) Εισπράξεις εισητιρίων. 

4. Περιουσιακά στοιχεία του Νομικού Προσώπου είναι: 

α) Ο χώρος που θα παραχωρήσει η Κοινότητα Γοργογυ- 

ρίου για τη δημιουργία και ανάπτυξη των εγκαταστάσεών 
του, με απόφαση του Κοινοτικού Συμβουλίου. 

β) Κάθε άλλος χώρος που θα παραχωρείται στον Πολιτι¬ 
στικό Οργανισμό από την Κοινότητα, το Κράτος ή άλλο 
φορέα. 

5. Το Νομικό Πρόσωπο θα χρησιμοποιεί σφραγίδα που 
κυκλικά θα φέρει χαραγμένες τις λέξεις «ΠΟΛΙΤΙΣΤΙΚΟΣ 
ΟΡΓΑΝΙΣΜΟΣ ΚΟΙΝΟΤΗΤΑΣ ΓΟΡΓΟΓΥΡΪΟΥ 
Ν.Π.Δ.Δ.». 

6. Το Νομικό Πρόσωπο θα στεγάζεται σε χώρο που θα 
παραχωρήσει τη χρήση η Κοινότητα Γοργογυρϊου με από¬ 
φαση του Κοινοτικού Συμβουλίου. 

7. Το Διοικητικό Συμβούλιο του Πολιτιστικού Οργανι¬ 
σμού με απόφασή του καταρτίζει ή τροποποιεί τον Οργα¬ 
νισμό Εσωτερικής Υπηρεσίας καθώς και τους κανονι¬ 
σμούς λειτουργίας και διαχείρησης. Οι παραπάνω αποφά¬ 


σεις εγκρίνονται με απόφαση του Κοινοτικού Συμβου¬ 
λίου. 

8. Το Νομικό Πρόσωπο εκπροσωπείται στα δικαστήρια 
και σε κάθε Δημόσια Αρχή από τον Πρόεδρο αυτού και 
όταν αυτός απουσιάζει ή κωλύεται από το νόμιμο αναπλη¬ 
ρωτή του. 

9. Σε βάρος του Ν.Π. «ΠΟΛΙΤΙΣΤΙΚΟΣ ΟΡΓΑΝΙΣΜΟΣ 
ΚΟΙΝΟΤΗΤΑΣ ΓΟΡΓΟΓΥΡΪΟΥ» προκαλείται δαπάνη η 
οποία δεν μπορεί να προσδιοριστεί. 

Η παρούσα απόφαση αυτή να δημοσιευθεί στην Εφημε¬ 
ρίδα της Κυβερνήσεως. 

Τρίκαλα, 19 Μαρτίου 1997 

Με εντολή Γεν. Γραμ. Περιφ. Θεσσαλίας 
Ο Αναπληρωτής Περιφ. Διευθυντή 
ΞΕΝ. ΕΞΑΡΧΟΣ 

--4- 

Αριθ. 4236 (6) 

Συμπλήρωση της 78453/88/11.1.89 απόφασης του 
Υπουργού Εσωτερικών. 

Ο ΑΝΑΠΛ. ΠΕΡΙΦ ΔΙΕΥΘΥΝΤΗ Ν. ΤΡΙΚΑΛΩΝ 
Έχοντας υπόψη: 

1. Την αριθμ. 78403/88/11.1.89 απόφαση του Υπουρ¬ 
γείου Εσωτερικών με την οποία αυστήθηκε στο Δήμο 
Τρικκαίων Επιχείρηση με την επωνυμία «ΔΗΜΟΤΙΚΗ ΕΠΙ¬ 
ΧΕΙΡΗΣΗ ΚΟΙΝΩΝΙΚΗΣ ΑΝΑΠΤΥΞΗΣ» (Δ.Ε.Κ.Α.) (ΦΕΚ 
Β' 70/89) όπως τροπ/κε μεταγενέστερα. 

2. Τις διατάξεις του άρθρου 277 του Δ.Κ.Κ. (Π.Δ. 410/ 
95). 

3. Τις διατάξεις του άρθρου 29Α του Ν. 1158/85 το 
οποίο προστέθηκε με το άρθρο 27 του Ν. 2081 /92 και την 
αριθμ. 550/1/7.10.92 εγκύκλιο της Γραμ. του Υπ. Συμβ. 

4. Τις αριθμ. 273/96 και 34/97 αποφάσεις του Δημοτι¬ 
κού Συμβουλίου που αφορά διεύρυνση του σκοπού της 
επιχείρησης με την ανάληψη πρόσθετων πρωτοβουλιών 
και δραστηριοτήτων ώστε να μπορέσει να ανταποκριθεί 
στη νέα τάξη πραγμάτων που έχει διαμορφωθεί στη χώρα 
μας (εθνικά και ευρωπαϊκά προγράμματα κλπ.) με στόχο 
τη συμβολή της στην Τοπική Ανάπτυξη. 

4. Το άρθρο μόνο του Π.Δ. 250/89 παρ. 4 με το οποίο 
μεταβιβάζονται αρμοδιότητες του ΥΠ-ΕΣ στους Νομάρ¬ 
χες, αποφασίζουμε: 

Συμπληρώνουμε την αριθμ. 78403/11.1.89 του Υπουρ¬ 
γού Εσωτερικών όσον αφορά το σκοπό της «ΔΗΜΟΤΙΚΗΣ 
ΕΠΙΧΕΙΡΗΣΗΣ ΚΟΙΝΩΝΙΚΗΣ ΑΝΑΠΤΥΞΗΣ του Δήμου 
Τρικκαίων με την ανάληψη πρόσθετων πρωτοβουλιών και 
δραστηριοτήτων ήτοι: 

1. Η ίδρυση Αμιγών ή Μικτών με άλλους φορείς Επιχει¬ 
ρήσεων ή Γ ραφείων Παραρτημάτων σε χώρες της Ευρω¬ 
παϊκής Ένωσης καθώς επίσης και σε χώρες σε όλο τον κό¬ 
σμο. 

2. Η ίδρυση Γ ραφείων Ενημέρωσης Ανέργων και Επιχει¬ 
ρήσεων με οτόχο την προώθηση της Απασχόλησης. 

3. Παροχή επαγγελματικού επιπέδου Υπηρεσιών κοινω¬ 
νικής υποστήριξης και προώθησης της απασχόλησης στις 
ομάδες εκείνες του πληθυσμού που για αντικειμενικούς ή 
υποκειμενικούς λόγους είναι ήδη αποκλεισμένες ή απειλού¬ 
νται σοβαρώς με αποκλεισμό από την αγορά εργασίας. 

4. Σύνταξη και εφαρμογή μελετών και ερευνών, για 
προγράμματα που αφορούν την Τοπική και Περιφερειακή 

Ανάπτυξη, σύμφωνα με τις στρατηγικές που καθορίζει η 
Επιτροπή Ευρωπαϊκών Κοινοτήτων. 

5. Τεχνική υποστήριξη που αφορά την οργάνωση και 
ανάπτυξη Τοπικών και Περιφερειακών Αρχών. 

6. Υποβολή προτάσεων και υλοποίηση Ευρωπαϊκών 
Προγραμμάτων και πρωτοβουλιών σε όλους τους τομείς 
Ανάπτυξης. 

7. Ανάπτυξη πρωτοβουλιών, η υλοποίηση Ευρωπαϊκών 
Προγραμμάτων και επενδυτικών σχεδίων για την προστα¬ 
σία του Περιβάλλοντος. 

8. Ίδρυση Πολυδύναμου Κέντρου για την υποστήριξη 
των Μ.Μ.Ε. και Πολιτικών Απασχόλησης. 

9. Από τις διατάξεις αυτής της απόφασης προκαλείται 
δαπάνη σε βάρος του Προϋπολογισμού της ΔΕΚΑ Τρικά¬ 
λων ύψους 10.000.000 δρχ. περίπου για το οικονομικό 
έτος 1997 και 10.000.000 δρχ. περίπου για καθένα από 
τα επόμενα οικονομικά έτη. 

Η αριθμ. 21039/10.12.96 απόφασή μας καταργείται. 

Η παρούσα απόφαση να δημοσιευθεί στην Εφημερίδα 
της Κυβέρνησης. 

Τρίκαλα, 19 Μαρτίου 1997 
Με εντολή Γεν. Γραμ. Περιφ. Θεσσαλίας 
Ο Αναπλ. Περιφεριακού Διευθυντή 
ΕΕΝ. ΕΞΑΡΧΟΣ 

- ♦ - 

Αριθ. 2953 (7) 

Συμπλήρωση της αρ. οικ. 3982/23.4.96 Απόφασης του 
Νομάρχη Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τον Νόμο 3200/55 «Περί Διοικητικής Αποκέντρω¬ 
σης». 

2. Τον Νόμο 2218/94 «Περί ίδρυσης Νομαρχιακής Αυτ/ 
σης». 

3. Τον Νόμο 2240/94 «Περί Νομαρχιακής Αυτ/σης». 

4. Το Νόμο 1579/85 «Ρυθμίσεις για την εφαρμογή του 
Ε.ΣΎ. και άλλες Διατάξεις». 

5. Το Νόμο, 2307/95. Αρθρο 11. 

6. Τον Α.Ν. 2520/40 «Περί Υγειονομικών Διατά¬ 
ξεων». 

7. Την Υ1β/2000/95 Υγειονομική Διάταξη. «Περί όρων 
ιδρύσεως και λειτουργίας πτηνοκτηνοτροφικών εγκατα¬ 
στάσεων». 

8. Τον Υγειονομικό Κανονισμό κατά το μέρος που αυτός 
εξακολουθεί να ισχύει. 

9. Τον Ν. 1735/87, άρθρο 22 με τον οπο'ιο επανεφέρει 
σε ισχύ το άρθρο 13 του Ν. 1232/82. 

10. Την αρ. Υ1β/5882/6.11.95 εγκύκλιο του ΥΥΠ. 

11. Την αρ. Υΐβ/οικ. 3792/26.6.95 εγκύκλιο του ΥΥΠ., 
αποφασίζουμε: 

Συμπληρώνουμε την αρ. οικ. 3892/23.4.96 Απόφαση 
με το κατωτέρω παράρτημα I. 

ΠΑΡΑΡΤΗΜΑ 1 

ΔΗΜΟΣ ΛΑΜΙΕΩΝ 

Ναξιώτης Ιωάννης 

ΔΗΜΟΣ ΑΤΑΛΑΝΤΗΣ 

Γερούλης Νικόλαος με αναπλ/τή τον Τσάπαλη Αθανά¬ 
σιο. 

ΔΗΜΟΣ ΚΑΜ. ΒΟΥΡΛΩΝ 

Βενιζέλος Αντώνιος με αν/τή τον Γκαλφομήτσο Γεώρ¬ 
γιο. 


ΔΗΜΟΣ ΑΜΦΙΚΛΕΙΑΣ 

Ρεστέμης Γεώργιος με αν/τή τον Παπαροΰλια Ν. 

ΔΗΜΟΣ ΑΓ. ΚΩΝ/ΝΟΥ 

Ρίζος Γεώργιος με αν/τή τον Ιωακείμ Γεώργιο. 

ΔΗΜΟΣ ΔΟΜΟΚΟΥ 

Κωστούλας Αργύριος με αν/τή τον Μανόπουλο Νικ. 

ΔΗΜΟΣ ΜΑΚΡΑΚΩΜΗΣ 

Μυλωνάς Χρήστος με αν/τή τον Αρχοντή Χρ. 

ΔΗΜΟΣ ΣΠΕΡΧΕΙΑΔΑΣ 

Στέφος Ιωάννης του θ. με αν/τή τον Κουτρουμπά Παν. 
του Κ. 

ΔΗΜΟΣ Κ. ΤΙΘΟΡΕΑΣ 

Κατσινέλος Λουκάς με ανοπ/τή τον Μπενέκο Βασί¬ 
λειο. 

ΔΗΜΟΣ ΣΤΎΛΙΔΑΣ 

Μάλαλης Απ. με αναπ/τή τον Καλοδήμο Δ. 

ΔΗΜΟΣ ΥΠΑΤΗΣ 

Σχίζας Δημήτριος με αναπ/τή τον Ξυθάλη Ιωάννη. 
ΚΟΙΝΟΤΗΤΑ ΑΓ. ΣΩΣΤΗ 

Αρχανιώτης Κων/νος με αν/τή τον Λιάγκα Δημ. του Γ. 

ΚΟΙΝΟΤΗΤΑ ΠΑΛΑΙΟΚΑΣΤΡΟΥ 

Δημόπουλος Κων/νος με αν/τή τον Βαρλάμο Ηλία. 

ΚΟΙΝΟΤΗΤΑ ΚΑΙΝΟΥΡΓΙΟΥ 

Μπράτσης Κων. με αν/τή τον Γεωργίου Δημ. 

ΚΟΙΝΟΤΗΤΑ Ν. ΚΡΙΚΕΛΛΟΥ 

Ζάρρος Νικόλαος με αν/τή τον Σαρρή Κων/νο. 

ΚΟΙΝΟΤΗΤΑ ΑΓ. ΓΕΩΡΓΙΟΥ 

Αναγνωστόπουλος Παναγιώτης με αν/τή τον Καρκάνη 
Δημ. 

ΚΟΙΝΟΤΗΤΑ ΑΓ. ΣΤΕΦΑΝΟΥ 
Αργυρόπουλος Ιωαν. με αν/τή τον Σύρο Χρήστο. 
ΚΟΙΝΟΤΗΤΑ ΒΑΡΔΑΤΩΝ 

Γιοβάνης Π. Ιωάννης με αν/τή τον Ζαλλογιάννη θ. Δη- 
μήτριο 

ΚΟΙΝΟΤΗΤΑ ΑΝΑΒΡΑΣ 

Αντωνόπουλος Βασίλειος του Κ. με αν/τή τον Συλαίο 
Ιωαν. 

ΚΟΙΝΟΤΗΤΑ ΛΟΥΤΡΩΝ ΥΠΑΤΗΣ 

Πολίτης Αθανάσιος με αν/τή τον Χονδραλή Ηλία. 

ΚΟΙΝΟΤΗΤΑ ΚΟΜΠΟΤΑΔΩΝ 

θεοχαρόπουλος Παναγιώτης με αν/τή τον Τσίλκα Αθα¬ 
νάσιο. 

ΚΟΙΝΟΤΗΤΑ ΒΟΥΖΙΟΥ 

Τσακνής Απόστολος με αν/τή τον Σιάππα Χαράλα¬ 
μπο. 

ΚΟΙΝΟΤΗΤΑ ΠΕΡΙΒΛΕΠΤΟΥ 

Αντωνόπουλος Λάμπρος με αν/τή τον Κουτσιούμπα 
Ευάγγελο. 

ΚΟΙΝΟΤΗΤΑ ΔΑΜΑΣΤΑΣ 

Τσακάλης Παναγιώτης με αν/τή τον Ζουμπόπουλο Πέ¬ 
τρο. 

ΚΟΙΝΟΤΗΤΑ ΠΕΡΙΒΟΛΙΟΥ ΔΟΜΟΚΟΥ 
Ρίζος Δημήτριος με αν/τή τον Κούτρα Γεώργιο. 
ΚΟΙΝΟΤΗΤΑ ΜΕΣΟΠΟΤΑΜΙΑΣ 
Τσάβαλος Νικόλαος με αν/τή τον Σκαμπαρδώνη Ηλία. 
ΚΟΙΝΟΤΗΤΑ ΓΟΡΓΟΠΟΤΑΜΟΥ 
Ζογγογιάννης Δημήτριος με αν/τή τον Μακρή Βασί¬ 
λειο. 

ΚΟΙΝΟΤΗΤΑ ΤΣΟΥΚΑΣ 

Σπυρόπουλος Δημήτριος του Β. με αν/τή τον Παπα- 
γρηγορίου Βασ. 

ΚΟΙΝΟΤΗΤΑ ΚΑΡΥΩΝ 

Σκορδάς Βασίλειος με αν/τή τον Παπακωνσταντίνου 
Βασίλειο. 

ΚΟΙΝΟΤΗΤΑ ΡΑΧΩΝ 

Λαμπράκης Αθανάσιος με αν/τή τον Παπαδή Κων/νο. 
ΚΟΙΝΟΤΗΤΑ ΛΟΓΓΙΤΣΙΟΥ . 

Καραπέτσας Γεώργιος με αν/τή τον Σκαρμούτσο Δημ. 
ΚΟΙΝΟΤΗΤΑ ΒΑΡΔΑΛΗΣ 
Ρίζος Κων/νος με αν/τή τον Κακάρα Γεώργιο. 
ΚΟΙΝΟΤΗΤΑ ΑΓ. ΣΕΡΑΦΕΙΜ 

Παπαγεωργίου Λάμπρος με αν/τή τον Φλώρο Σερα¬ 
φείμ. 

ΚΟΙΝΟΤΗΤΑ ΠΙΤΣΙΟΥ 

Κρέτσας Κων/νος του Δ. με αν/τή τον Καψιώτη Δημ. 
ΚΟΙΝΟΤΗΤΑ ΛΑΡΥΜΝΑΣ 

Σταματάκης Κων/νος με αν/τή τον Σταματάκη Νικ. 
ΚΟΙΝΟΤΗΤΑ ΘΑΥΜΑΚΟΥ 
Λάγγας θωμάς με αν/τή τον Γιαννακόπουλο Δημ. 
ΚΟΙΝΟΤΗΤΑ ΠΙΤΣΙΩΤΩΝ 

Νιώρας Ιωαν. του Α. με αν/τή τον Σιούτα Αριστείδη. 
ΚΟΙΝΟΤΗΤΑ ΑΧΛΑΔΙΟΥ 

Παπαδής - Ψύλλος Τριαντ. με αν/τή τον Μπέκο θεοδ. 
ΚΟΙΝΟΤΗΤΑ ΜΑΚΡΗΣ 

Σιούτας Δημ. του Γ. με αν/τή τον Κωστόπουλο Ιωαν. 
ΚΟΙΝΟΤΗΤΑ ΞΥΝΙΑΔΑΣ 

Παπακωνσταντίνου Χρ. του Κ. με αν/τή τον Ντάτη Κων/ 
νο. 

ΚΟΙΝΟΤΗΤΑ ΑΓ. ΧΑΡΑΛΑΜΠΟΥΣ 
Ρουλάκος Χαράλαμπος με αν/τή τον Ευσταθίου Παναγι¬ 
ώτη. 

ΚΟΙΝΟΤΗΤΑ ΤΥΜΦΡΗΣΤΟΥ 

Κωστορίζος Αντώνιος με αν/τή τον Κωστορίζο Γεώρ- 
γιο. 

ΚΟΙΝΟΤΗΤΑ ΜΕΝΔΕΝΙΤΣΑΣ 

Μαλισσόβας Παναγιώτης με αν/τή τον Καψάλη Αθανά¬ 
σιο. 

ΚΟΙΝΟΤΗΤΑ ΡΕΓΚΙΝΙΟΥ 

Καψουράχης Γ εώργιος με αν/τή τον Καραφέρη Γ εώρ- 
γιο. 

ΚΟΙΝΟΤΗΤΑ ΠΕΡΙΣΤΕΡΙΟΥ 

Λαγδάς Χρήστος με αν/τή τον Ζαγγανά Ιωάννη. 

ΚΟΙΝΟΤΗΤΑ ΛΥΧΝΟΥ 

Σπάνδαλος Σπυρίδων με αν/τή τον Παγιούλα Πέτρο. 
ΚΟΙΝΟΤΗΤΑ ΛΙΒΑΝΑΤΩΝ 
Σαμαράς Κων/νος με αν/τή τον Μακρή Κων/νο. 
ΚΟΙΝΟΤΗΤΑ ΜΑΡΤΙΝΟΥ 


Σταματάκης Ανδρέας με αν/τή τον Μϋθη Γεώργιο. 

ΚΟΙΝΟΤΗΤΑ ΚΑΛΑΜΑΚΙΟΥ 

Φούρκας Απόστολος με αν/τή τον Λιάγκα Νικόλαο. 

ΚΟΙΝΟΤΗΤΑ ΑΓ. ΤΡΙΑΔΑΣ 

Κατσαούνος Αθανάσιος με αν/τή τον Αμπλιανίτη Ιωαν. 

ΚΟΙΝΟΤΗΤΑ ΜΟΔΙΟΥ 

Λουκοντζίκος Λουκάς με αν/τή τον Δόσκαρη Λουκά. 

ΚΟΙΝΟΤΗΤΑ ΑΡΓΥΡΙΩΝ 

Αντωνίου Γ. Ευάγγελος με αν/τή τον Μπήτο Ν. Γ εώργιο. 

ΚΟΙΝΟΤΗΤΑ ΓΛΥΦΑΣ 

Αντωνίου Παναγιώτης με αν/τή τον Αντωνίου Ευάγ¬ 
γελο. 

ΚΟΙΝΟΤΗΤΑ ΑΡΓΥΡΟΧΩΡΙΟΥ 

Κουφιώτης Ιωαν. με αν/τή τον Ζιάκα Ανάργυρο. 

ΚΟΙΝΟΤΗΤΑ ΤΣΟΥΚΑΣ 

Σπυρόπουλος Δημήτριος του Β. με αν/τή τον Παπαγρη- 
γορίου Β. 

ΚΟΙΝΟΤΗΤΑ ΠΑΛΑΙΟΚΕΡΑΣΙΑΣ 

Φράγκος Απόστολος με αν/τή τον Χάδο Ιωάννη. 

ΚΟΙΝΟΤΗΤΑ ΜΕΓ. ΒΡΥΣΗΣ 

Κάτσινος Αθανάσιος με αν/τή τον Κουτσσθεόδωρο Βα¬ 
σίλειο. 

Η παρούσα να δημοσιευθεί στην Εφημερίδα της Κυβερ- 
νήσεως. 

Λαμία, 18 Μαρτίου 1997 

Ο Νομάρχης 
ΕΥΘ. ΠΑΠΑΒΑΣΙΛΕΙΟΥ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στον χαρακτηρισμό του Ι.Ν. Αγίων Αποστόλων της Κοι¬ 
νότητας Δροσοχωρίου Ν. Τρικάλων ως ιστορικού διατηρη¬ 
τέου μνημείου που δημοσιεύτηκε στο ΦΕΚ 171/6.3.1997 
(τ. Β) και αφορά τον αριθμό πρωτοκόλλου επιφέρεται η πιο 
κάτω διόρθωση: 

Στη σελίδα 1718, στήλη 2η, στίχο 1ος από το λανθα¬ 
σμένο «Αριθ. ΥΠΠΟ/ΑΡΧ/Β2/Φ32/54684/1484 Π.Σ.» 
διορθώνεται στο σωστό »Αριθ. ΥΠΠΟ/ΑΡΧ/Β1/Φ32/ 
54684/1484 Π.Σ.». 

(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΠ * ΡΑΧ 52 34 312 


ΠΛΗΡΟΦΟΡΙΕΣ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


-Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΕΞΥΠΗΡΕΤΗΣΗΣ ΠΟΛΙΤΩΝ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ 

Βασ. Όλγας 188, 1ος ορ.-Τ.Κ. 546 55 (Οί 

ΠΕΙΡΑΙΑΣ 

Νικήτα 6-8 Τ.Κ. 18531 
ΠΑΤΡΑ (06 

Κορίνθου 327 Τ.Κ. 262 23 
ΙΩΑΝΝΙΝΑ 

■ Διοικητήριο Τ.Κ. 454 44 (06 

ΚΟΜΟΤΗΝΗ (05 

Δημοκρατίας 1 Τ.Κ. 691 00 


5225761 

5230841 

5225713 

5249547 

5239762 

5248141 

5248188 

5248785 


5248320 


{031)423956 

4136402 

4171307 

(061)271249 

224581 

(0651)21901 

(0531)22637 

ΤΙΜΗ ΦΥΛΛΩΝ 

ΕΦΗΜΕΡ1ΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνωπροσαύξηση 100 δρχ. ανά βσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε, Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

50.000 δρχ. 

2.500 δρχ. 

Β' (Υπουργικές αποφάσεις κ.τλ.) 

50.000 

2.500 » 

Γ (Διορισμοί, απολύσεις κ.τλ. Δημ. Υπαλλήλων) 

10.000 

500 » 

Δ' (Απαλλοτριώσεις, πολεοδομία κτλ.) 

50.000 

2.500 » 

Αναπτυξιακών Πράξεων (Τ.Α,Π.Σ.) 

25.000 » 

1.250 >· 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 » 

500 » 

Παράρτημα (Πίνακες επιτυχόντων διαγωνισμών) 

5.000 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

500 » 

Ανώτατου Ειδικού Δικαστηρίου (Α.Ε.Δ.) 

3.000 

150 - 

Ανωνύμων Εταιρειών & Ε.Π.Ε. 

250.000 » 

12.500 » 

Προκηρύξεων Α.Σ.Ε.Π. 

10.000 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 >■ 

10.000 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηοεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με το ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τ υπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να ατέλνουντο ποσό του ΤΑΠΕΤ μαζί μετοποσότης συνδρομής. 

* Οι Νομαρχιακές Αυτοδιοικήσεις, οι Δήμοι, αι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινό από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















